stanford-oval/wikipedia huggingface dataset:
דרואידיות
דרואידים מוקדמים בבריטניה

הסיפור של וורטיגרן כפי שהועבר אלינו על ידי נניוס הוא אחד מההצצות היחידות שיש לנו בדרואידים הבריטיים לאחר הכיבוש הרומאי. לאחר שהוא הוחרם בידי גרמנוס הרומאי, המנהיג הבריטי מזמין שנים עשר דרואידים לעזור לו. אך בספרות האירית הדרואידים מוזכרים פעמים רבות, ונראה כי פועלם באי היה דומה למדי לאלה שפעלו בגאליה. אנו מוצאים את תפקידיהם של הדרואידים מחולקים בין דרואידים ומשוררים, אך כבר בתקופה הקדומה תהליך זה החל, והמשורר מחליף את הדרואיד עם התפשטות הנצרות.
המסמכים האיריים החשובים ביותר כלולים בכתבי יד מהמאה ה-12, אך הטקסטים עצמם הם ברובם מבערך 700. במחזורים ההירואיים הדרואידים לא מופיעים כמעמד נפרד, וגם לא נראה שהם היו פטורים משירות צבאי. קת'בד, הדרואיד שהיה מקושר למלך קונוכר, מלך אלסטר, במחזור הישן מלווה בידי מספר נערים (100 לפני הגרסה הישנה ביותר) שרוצים ללמוד ממנו את אומנתו. הדרואידים מוצגים כבעלי יכולת חיזוי העתיד: לפני שהם יוצאים למסע הגדול נגד אלסטר, מדב, מלכתו של קונוט, הולכת להתייעץ עם הדרואיד שלה, ולפני שהגיבורה דיידרה נולדה, קת'בד מתנבא לגבי אופייה העתידי. לדרואידים יש גם כישרונות סודיים: הגיבור קוכולין חזר מאי הפיות לאחר שפותה ללכת לשם בידי פיה ששמה פנד, שעכשיו הוא אינו מסוגל לשכוח. ניתן לו שיקוי בידי כמה מהדרואידים, שמשכיח ממנו את האירועים האחרונים וגם פוטר את אשתו, אמר, מקנאתה. סיפורה של אטיין. גברת זו, עכשיו אשתו של איאוכד ארם, המלך הראשי של אירלנד, הייתה בגלגול קודם אהובתו של המלך מידר, ששוב מחפש אחריה ונושא אותה משם. המלך הולך לדרואיד שלו, ולאחר שנה שלמה הוא מצליח למצוא את מחבואה של המלכה. זאת הוא עושה על ידי ארבעה שביטים של עץ טקסוס, עליהם חרוטות אותיות. בסיפור אחר, הדרואיד נושא את עיניו השמיימה ומסתכל על העננים, וקורא לדרואידים שסביבו. הם מרימים את עיניהם גם כן, ומקללים את איתני הטבע, כך שהם נלחמים אחד בשני, וענני אש מופנים לכיוון אנשי אירלנד. כמו כן, נאמר לנו כי בחצרו של קונוכר לא הייתה לאיש הזכות לדבר לפני הדרואידים. בטקסטים אחרים הם היו בעלי יכולת לגרום לשיגעון.
אתרים דרואידים

אתרים המקושרים לדרואידיזם כוללים את:
האי אינס מון
יער וויסטמן בדרטמור
סטונהנג'
בספרות הנוצרית

בחיי הקדושים והמיסיונרים, הדרואידים מוצגים כקוסמים שמתנגדים למיסיונרים הנוצריים, ואנו מוצאים שניים מהם כשהם פועלים כמורים לבנותיו של לוגר מק'ניל, המלך הגבוה של אירלנד, כאשר פטריק הקדוש מגיע לאירלנד. הם מוצגים כמנסים למנוע את התקדמותם של פטריק וקולומבה הקדוש על ידי העלאת עננים וערפילים. לפני קרב קולדרמן (561), דרואיד יצר "איירב דרטיאד" (אולי גדר הגנה) סביב אחד מהצבאות, אבל לא ברור בדיוק במה מדובר. נראה כי לדרואידים הייתה גם תספורת מיוחדת. בפסקה אחת, סיינט קולומבה מתייחס לישו כדרואיד שלו.
תחייה

במאה ה-18 הייתה תחייה דרואידית באנגליה ובויילס. יש ראיות חזקות לכך כי ויליאם בלייק היה מעורב בתחייה הדרואידית וייתכן כי היה ארכדרואיד. ג'ון אוברי היה הסופר המודרני הראשון שקישר בין סטונהנג' ומונומנטים מגליתיים אחרים עם הדרואידיזם, טעות שהשפיעה רבות על הבנת הדרואידיזם במאה ה-19. לקבוצות דרואידיות מודרניות יש שורשים בתחייה זו, ויש מהם שטוענים כי אוברי היה ארכדרואיד בעל מסורת לא מופסקת של ידע דרואידי, אף כי אוברי מעולם לא רמז לרעיון כזה. מסדר הדרואידים העתיק נוסד ב-1781, כשהוא מובל בידי הנרי הורל וכנראה השתמשו ברעיונות מייסוניים.
דרואידיזם מודרני הוא המשך של התחייה במאה ה-18, ויש לו קשר מסוים לדת העתיקה. לדרואידיזם מודרני יש שני זרמים: התרבותי והדתי. הדרואידים התרבותיים עורכים תחרות שירה, ספרות ומוזיקה הידועה כאייסטפוד בין העמים הקלטים (וולשים, אירים, ברטונים וכו'). דרואידיזם דתי מודרני הוא סוג של נאו-פגניזם שבנוי בעיקר סביב כתבים שנכתבו במאה ה-18 והלאה, וכן סביב המקורות הרומאיים והימי ביניימים המעטים.
פרגמנטים של הלוח הדרואידי הירחי, חרוט על לוח נחושת, נמצאו בקוליני בצרפת ב-1897, דבר אשר גרם להתעניינות רבה.
בתרבות ובספרות המודרנית

בסדרת ספרי הקומיקס הצרפתי, הרפתקאות אסטריקס ואובליקס, דרואיד (בעברית תורגם ל"כהן-עץ") הוא כהן השבט הגאלי המשמש ככהן דת, יועץ חכם, מלומד ומנהיג רוחני. בכפרם של אסטריקס ואובליקס, הדרואיד אשפיקס רוקח שיקויי קסמים כאשר הידוע שבהם מעניק כוח על-אנושי ללוגם אותו.
במשחק מבוכים ודרקונים דרואיד הוא סוג מקצוע של איש דת (סוגים נוספים הם כהן ונזיר), שהשחקן יכול לבחור כמקצוע הדמות. כוחות הקסם של הדרואיד נובעים מאמונתו הדתית ברוחות היער ואלי הטבע.
בספר "בית היער" מאת מריון זימר בראדלי ישנו תיאור מקיף של הדת הדרואידית בתקופת השלטון הרומי על בריטניה.
בספר "ערפילי אבאלון" מאת מריון זימר בראדלי ישנו תיאור מקיף של הדת הדרואידית ומלחמתה נגד הנצרות בבריטניה כחלק מהמיתוס של המלך ארתור (מרלין ומורגן לה פיי הם הדרואידים המרכזיים בעלילה).
בשיר "משחקי מחשבה" (Mind Games) ג'ון לנון מתייחס למופע מודרני של הדרואידזם, בשורה: "Some kinda druid dude lifting the veil".
בספרי שאנרה של טרי ברוקס דרואידים הם מסדר של חוקרים והיסטוריונים ששאף לאסוף את הידע האבוד מהעולם לפני המלחמות הגדולות. מתוך קבוצה זו יצא הדרואיד המורד ברונה וכן ברמן ואלנון אשר נלחמו בו בקרבות הסופיים אחרי השמדת המסדר.
במשחק הרשת המפורסם World of Warcraft סוג מסוים של שחקן נקרא דרואיד ויכולותיו במשחק הן רבות ומגוונות והן כוללות קסמים רבים.
במשחק המחשב "דיאבלו", דרואיד הוא סוג מסוים של שחקן אשר מתאפיין בלחשי קסם הקשורים לכוחות טבע וחיות יער.
בסדרת הטלוויזיה "זאב צעיר" דרואיד נחשב ליועץ אנשי הזאב. כאשר הדרואיד הופך לאפל (רע) שמו משתנה לדוראק. בהקריבו אנשים לקורבן, בהתאם לאופי נושא הטקס (בתולים, לוחמים, מרפאים, פילוסופים, שומרים), הוא מקבל כוח, ההולך ומתעצם עם גידול מספר הקורבנות.
במשחק הווידאו "Assassin's Creed Valhalla" מתוך סדרת משחקי Assassin's Creed, חבילת ההרחבה הראשונה שלו, "זעם הדרואידים", עוסקת בכת דרואידית שמבקשת להוקיע את האמונות הנורדיות והנוצריות מתוך אירלנד.
אנרי השני, מלך קפריסין

אנרי השני מלך קפריסין (בצרפתית: Henri II de Chypre; ‏1271 - 31 באוגוסט 1324) נולד בשם אנרי דה ליזיניאן. הוא היה בנו השני של הוגו השלישי, מלך קפריסין וירש את הכתר מאחיו הבכור, ז'אן השני, מלך ירושלים. הוא היה המלך האחרון של ממלכת ירושלים תחת השם אנרי השני מלך ירושלים (Henri II roi de Jérusalem).
קורות חייו > מלך קפריסין

אנרי השני עלה לשלטון ממלכת קפריסין והוכתר כמלך המדינה הצלבנית ביום 24 ביוני 1285, אחיו ז'אן השני, מלך ירושלים נפטר זמן קצר לאחר מכן והיסטוריוגרפים צלבניים בני התקופה העלו את הסברה כי הוא הורעל. תקופת שלטונו של אנרי השני בקפריסין נחשבת לתקופת פריחה כלכלית ותרבותית אך אנרי סבל מאפילפסיה שהשפיע קשה על תפקודו ויצרה אווירה של מתח ורגשות שליליים בקרב אצילי ממלכת קפריסין. בשנת 1303 גי דה ליזיניאן, קונטאבל קפריסין ואחיו של המלך, הואשם בבגידה והוצא להורג. בשנת 1306 קשר אמלריך דה ליזיניאן, נסיך צור וקונטאבל של ירושלים (בשלב זה של ההיסטוריה - תארים ריקים מתוכן) עם אבירי מסדר אבירי היכל שלמה להדיח את אנרי וביום 26 באפריל גורש אנרי לארמניה.
בשנת 1310 נרצח אמלריך ואנרי חזר לקפריסין, הוא תפס את השלטון בעזרת אבירי מסדר ההוספיטלרים ביום 26 באוגוסט וערך טיהור בו תומכי אמלריך ומסייעיו נתפסו ונאסרו. בשנת 1313 פורק מסדר הטמפלרים בקפריסין ונכסיו נמסרו לידי מסדר ההוספיטלרים.
קורות חייו > מלך ירושלים

אנרי פעל לממש את זכותו לכתר ממלכת ירושלים שהייתה בתהליכי התפוררות הן בגלל מלחמות האזרחים והן כתוצאה ממהלומות הצבא הממלוכי. במשך שנה שלמה, בין מותו של הוגו השלישי, מלך קפריסין ומותו של יורשו ז'אן השני, הייתה הממלכה בידי שארל הראשון, מלך נאפולי וסיציליה, כיוון שז'אן השני לא תבע את זכויותיו בממלכת ירושלים. זמן מה לאחר הכתרתו כמלך קפריסין שלח אנרי השני שליחים לשאת ולתת עם ראשי מסדר הטמפלרים, ככל הנראה בתיווך חברי מסדר ההוספיטלרים, וביוני 1286 הגיע הצבא הקפריסאי לנמל עכו שם זכה לקבלת פנים נלהבת מצד האוכלוסייה. האתגר האמיתי היה תפיסת מבצר עכו, בו ישב אד פואלשיין, סינישאל הממלכה שקיבל את מינויו משארל הראשון, מלך נאפולי וסיציליה וסירב למסור את השלטון למלך קפריסין. קרבות פרצו בין הקפריסאים לחיל המצב עד להתערבות מפקדי המסדרים הצבאיים ששכנעו את פואלשיין למסור את המצודה תחת ההבטחה כי זכויות פיליפ הרביעי, מלך צרפת יישמרו והמצודה תימסר לשליטת המסדרים הצבאיים ואלו מסרו אותה 4 ימים לאחר מכן לאנרי השני.
ביום 15 באוגוסט 1285 הוכתר אנרי השני למלך ירושלים בקתדרלה של צור - ההכתרה האחרונה של מלך צלבני בארץ הקודש. על פי ההיסטוריונים הצלבניים חגיגות ההכתרה היו המפוארות ביותר שהעיר ראתה. האחדות ושילוב הכוחות הצלבניים נמשך זמן קצר בלבד והקומונות הימיות של איטליה שניגודי האינטרסים הכלכליים והפוליטיים פערו ביניהן תהום שלא ניתן היה לגשר עליה. עיקר האיבה שררה בין פיזה לג'נובה שהתחרות הפכה אותן למתחרות השואפות להשמיד כליל זו את זו. עכו שימשה זירת קרב לסכסוכים אלו וביום 25 במאי 1287 תפסו הגנואים את נמל עכו לזמן קצר ושמו את הנמלים הצלבנים תחת הסגר.
במרץ 1289 נכבשה טריפולי על ידי הסולטאן הממלוכי קלאוון לאחר מצור שארך חמישה שבועות. על אף שליטה ימית נוצרית מוחלטת, הובקעה חומת העיר ב-26 באפריל ותושביה נטבחו ללא רחמים, ושרידי רוזנות טריפולי הנותרים נמחו ללא התנגדות. אנרי השני שהגיע לעכו לאחר נפילת טריפולי חתם על הסכם שביתת נשק חדש עם השולטן הממלוכי לתקופה של עשר שנים ועשרה חודשים ששני הצדדים לא האמינו בשמירתה.
קורות חייו > מלך ירושלים > כיבוש עכו

העילה להתקפה הממלוכית על עכו ניתנה לסולטאן בתקרית שאירעה במהלך 1290 ובמהלכה ערכו עולי רגל נוצרים מאירופה פרעות בסוחרים מוסלמים, שהביאו מוצרי מזון לשוק בתוך העיר עכו. שלטונות העיר עכו סירבו להסגיר את הפורעים הנוצרים לידי נציגי הסולטאן וכך נתנו לקלאון עילה להכריז מלחמה שתופנה כנגד עכו.
ההכנות הממלוכיות לקרב החלו בקיץ של 1290 באיסוף עצים מכל יערות האזור - מלבנון עד ארץ ישראל לצורך בניין מכונות המצור ובמשך ארבעה חודשים נמשכו עבודות הכריתה באזור קיסריה ועתלית. אפילו מותו הפתאומי של הסולטאן קלאון לא עצר את ההכנות והגיוס הכללי מכל מדינות המזרח התיכון שהלכה וקיבלה את האופי של מלחמת קודש לגירוש סופי של הצלבנים מארץ הקודש. בחודש מרץ 1291 החלו גדודים מוסלמים להיאסף במישור עכו, גדודים יצאו מדמשק נושאים איתם מכונות מצור ואחריהם גדודים מערים אחרות בסוריה עוברים בדמשק ופונים משם אל כוון עכו תחת פיקודו של הסולטאן הממלוכי החדש ח'ליל בן קלאון. ב-15 באפריל 1291 החל המצור על עכו ונמשך ללא הפוגה. ב-4 במאי נחתו בעכו חיילים צלבניים מקפריסין בראשות מלכם אנרי השני שניסה לחדש את המשא ומתן עם הסולטאן המצרי, אך נתקל בקיר אטום - הסולטאן לא היה מוכן אלא למשא ומתן על הסכם כניעה, דרש את מפתחות העיר והציע כי הצלבנים יעזבו את עכו עם רכושם. ב-16 במאי פרצו הממלוכים לעיר, התפוררות ההגנה הצלבנית הובילה לנטישה של עמדות ההגנה ובריחה חסרת סדר אל הנמל בעוד הגדודים הממלוכים קוטלים בתושבי העיר. באותה עת עגנו בנמל מספר מועט של ספינות שיכלו לאסוף את הפליטים ולהימלט מהטבח. מספר ההרוגים בקרבות הרחוב איננו ידוע אך החרב לא פסחה מעל הקהילה היהודית הקטנה שישבה בעיר החדשה, שגורלה היה כגורל הנוצרים המקומיים והצלבנים. הצבא הממלוכי המשיך בהתקדמותו בתוך העיר עד שנעצר מול המבצר הטמפלרי הצמוד לנמל. כאן המשיכו להשתולל קרבות קשים במשך עשרה ימים, לאחר משא ומתן על כניעה רצחו הטמפלרים את החיילים הממלוכים שנכנסו למצודה על פי ההסכם - והקרבות נמשכו תוך שהממלוכים חופרים מתחת לחומת המצודה. בסערת הקרבות ותחת מעטה חשיכה הצליח ראש המסדר לברוח לצידון ועימו רוב אוצרות המסדר. ב-28 במאי נפער פתח גדול בחומות המצודה הטמפלרית, וזמן קצר לאחר מכן התמוטט המבנה כולו על מגיניו והתוקפים הממלוכיים. עם נפילת מצודת הטמפלרים ב-28 במאי 1291 הסתיים המצור על עכו. לאחר נפילת העיר והרס ביצוריה יצאו גדודים ממלוכים לשאר מבצרי הצלבנים לאורך מישור החוף וחוף לבנון ובזמן קצר יחסית, תוך התנגדות סמלית בלבד, נפלו או פונו שאר המבצרים והערים מחמת הייאוש וחוסר התקווה שאחזה במגינים.
מותו של אנרי השני

אנרי השני התחתן עם קוסטנזה מסיציליה (נולדה ב-1303–1307 ונפטרה ב-1344) ב-16 באוקטובר 1317. לבני הזוג לא נולדו ילדים.
אנרי נפטר ב-31 באוגוסט 1324 בניקוסיה.
ראו גם

היסטוריה של ממלכת ירושלים
מסעות הצלב
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל, ובתרגומו לצרפתית בפרס האקדמיה הצרפתית.
יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Steven Runciman, A History of the Crusades, Cambridge university press, 1952. ISBN 0521061628
Christopher Tyerman. God's war: a new history of the Crusades Harvard University Press, 2006
הערות שוליים

↑  Kenneth M. Setton, Robert Lee Wolff, Harry W. Hazard, Norman P. Zacour, Marshall Whithed Baldwin. A History of the Crusades: The Later Crusades, 1189-1311. Univ of Wisconsin Press 2005. ISBN 0299048446, 9780299048440 p 594
↑  David Nicolle, Graham Turner, Christa Hook. Acre 1291: Bloody Sunset of the Crusader States. Published by Osprey Publishing, 2005 ISBN 1841768626, 9781841768625 p 30
↑  Kenneth M. Setton, Robert Lee Wolff, Harry W. Hazard, Norman P. Zacour, Marshall Whithed Baldwin. A History of the Crusades: The Later Crusades, 1189-1311. Univ of Wisconsin Press 2005. ISBN 0299048446. p 598
רועי יוסף

| --- | --- |

 לידה:  13 ביולי 1993 (בן 31) רמת גן, ישראל
 מקום לימודים:  מכללת סמינר הקיבוצים ואוניברסיטת בר-אילן
 תחום יצירה:  מחזאי, במאי, יוצר פרפורמנס
 זרם באמנות:  תיאטרון דוקומנטרי
 פרסים והוקרה:  פרס רוזנבלום לאמנויות הבמה, פרס קיפוד הזהב
 https://www.roeejoseph.com
רועי יוסף (נולד ב-13 ביולי 1993) הוא מחזאי ויוצר תיאטרון ישראלי, זוכה פרס רוזנבלום לאמנויות הבמה כאמן בעל הישגים מבטיחים לשנת 2024, וכן, זוכה פרס קיפוד הזהב 2022 בקטגוריית "מחזאי השנה".
ביוגרפיה

רועי יוסף נולד וגדל ברמת גן ולמד בתיכון בליך במגמת תיאטרון. בשירותו הצבאי שירת במשטרה צבאית חוקרת, נושא החוזר במחזותיו. יוסף הוא דוקטורנט בתוכנית ללימודי פרשנות ותרבות באוניברסיטת בר-אילן ובוגר לימודי בימוי בבית הספר לאמנויות הבמה של סמינר הקיבוצים. כמו כן, יוסף הוא בוגר פרויקט ״נקודת קצה״ של תיאטרון נוצר וקבוצת סמרטוט (2021), ובגור תוכנית "נקודת פתיחה 8" של קבוצת עבודה לפיתוח מחזות. יצירותיו של יוסף משתייכות לז׳אנר התיאטרון הדוקומנטרי תוך שימוש בכלים של אתנוגרפיה ואלמנטים אוטוביוגרפיים.
בשנת 2024 זכה בפרס רוזנבלום לאמנויות הבמה בתור אמן בעל הישגים מבטיחים. בחוות הדעת של ועדת הפרס נכתב: ״אמנותו רבת הפנים של רועי יוסף כמחזאי, כבמאי, כמעצב במה וכמעצב תלבושות, ממוקמת בליבו של הפרינג' התל אביבי והישראלי.״
עבודות > מחזות מקוריים > שׁוּרָה

המחזה "שׁוּרָה: מלאכת זיהוי חיים" מבוסס על שירות המילואים של יוסף לאחר טבח 7 באוקטובר. יוסף השתתף כחוקר מצ"ח במשימת זיהוי החללים במחנה שורה ובנוסף לביצוע משימה זו עסק בתיעוד דבריהם של חיילים, חיילות ואנשי מקצוע נוספים ועל בסיס דבריהם חיבר יוסף את המחזה. המחזה עלה בבכורה בפסטיבל ישראל 2024 בשיתוף עם תיאטרון תמונע כאשר את התפקיד הראשי ביצע שחר נץ. ההצגה מציגה באופן קבוע בתיאטרון תמונע. כמו כן, המחזה עתיד לצאת לאור בהוצאת פרדס.
מבקרת התיאטרון של עיתון הארץ, ננו שבתאי, כתבה עליה:
"הדבר הגדול ב"שורה", מעבר למתואר, הוא היותה מחוברת לחיים. החיים בה, ולא האמנות, ניצבים כראשונים במעלה. זו הצגה מרפאת נפש. גם הנכחת האדם הרגיש, בפרט בחברה הכוחנית שלנו, תורמת להבנת חשיבותו. יוסף אינו רק יוצר מוכשר, כותב אינטליגנטי ובמאי טוב. כישרונותיו נובעים מיכולותיו האנושיות: התבוננות רגישה, נדיבות לב, צניעות וענווה, ויכולת אמפתית אדירה. יש לקוות שלהצגה יבואו מנהלים אמנותיים מהתיאטרונים הגדולים ויצרפו את יוסף לשורותיהם. כדאי שקהל רב ייחשף ליצירתו. בין שיקרה הדבר או לאו, זהו אדם ויוצר יוצא דופן, המזדהר מתוך האפלה שאנו חיים בה. יש להודות לו מעומק הלב על יצירתו החשובה והמפעימה באנושיותה."
עבודות > מחזות מקוריים > פרט לכך, לא אירע דבר

מחזה זה נכתב בשיתוף עם נעה נשיא, הועלה ב-2021 בתיאטרון נוצר והציג לאורך השנים 2022–2023 בתיאטרון תמונע כאשר לצד יוסף שיחק השחקן אסף שורק. המחזה מבוסס על אירוע הריגתו של מחמד קדיח', תושב פלסטיני בן 63, שהחזיק דגל לבן כשנורה במהלך מבצא צוק איתן. יוסף עצמו היה החוקר אשר טיפל בתיק החקירה במהלך שירותו הצבאי, והמחזה כולל מסמכים מקוריים מתוך תיק החקירה. בשנת 2022 זכה המחזה בפרס "מחזה השנה" של קיפוד הזהב. ב-2023 המחזה הוצג בפסטיבל הבינלאומי לתיאטרון בסיביו, רומניה.[דרוש מקור]
עבודות > מחזות מקוריים > בוקר טוב קיפוד

"בוקר טוב קיפוד" הוא מחזה הביכורים של יוסף, המבוסס על הקשר הזוגי שלו ושל בן זוגו, יובל. המחזה עלה בבימויו של יוסף בתיאטרון תמונע בתל אביב ושם הוא מציג החל משנת 2019. בהצגה משחקים טל וניג ושחף ברגר והדרמטורג הוא מעין אבן. מבקרת התיאטרון של עיתון הארץ, ננו שבתאי, כתבה עליה: "אני ממליצה עליה, בזכות הרגש שהיא מביעה והרגישות האנושית הגדולה שבה, הקשבה וביטוי של ניואנסים, איכות נדירה בעולם צעקני ומוחצן."
עבודות > עבודות בימוי

כבמאי, ביים יוסף את המחזה "דמות בשעת זמן" מאת המחזאית גל צ׳פסקי כפרויקט "הפקת בוגר" ב-2023 בתיאטרון אחד העם של  סמינר הקיבוצים, בניהולו האמנותי של יחזקאל לזרוב, וכן את המחזה הקצר "מיטה" מאת המחזאית ליאור סרוסי, אשר עלה במסגרת פסטיבל "דרמה קווין" של תיאטרון המשולש בתיאטרון הבימה ב-2022.
עבודות > מיצגים

יוסף יצר מספר מופעי פרפורמנס: "אאוטינג| מוציאות את הארכיון מהארון" - מופע אשר יצר יוסף יחד עם נעה נשיא בארכיון בית אריאלה במסגרת פסטיבל זאתרבות 2022; "זכרונות לברכה" - מופע אשר יצר יוסף בשיתוף עם אמיר אשד-ליברמן בתיאטרון הבית ב-2022. המופע הוגדר על ידי היוצרים כ"טקס שריפת חפצים המתבסס על עיקרון שימור החומר"; "למות בבת אחת" -  מיצב סאונד מאת המוזיקאי יובל וילנר אשר בוים על ידי יוסף  בבית רומנו ב-2021.
בנוסף, החל משנת 2023 מדבב יוסף את דמותו של צ׳רלי ספרינגס, המשוחק על ידי ג'ו לוק בסדרת הנעורים הלהט"בית הבריטית "עוצר נשימה" (Heartstopper) שפותחה עבור נטפליקס.
הערות שוליים

↑  פרסי רוזנבלום 2024
↑  פרסי רוזנבלום 2024
↑  לקום משבעה, באתר ynet, ‏23 באפריל 2024
↑   ננו שבתאי, "שורה", על מחנה זיהוי קורבנות 7 באוקטובר, היא הצגה מפעימה ומרפאת נפש, באתר הארץ, 6 במרץ 2025
↑   גילי כהן, מתוך כמאה פניות על תקריות ב"צוק איתן", הפצ"ר הורה עד כה על 13 חקירות מצ"ח, באתר הארץ, 6 בדצמבר 2014
↑   שירין פלאח סעב, רועי יוסף: "צה"ל חסר יכולת לעמוד באתוס של צבא מוסרי", באתר הארץ, 8 בדצמבר 2022
↑  ההצגה המוזיקלית "שמואל" היא הזוכה בפרס קיפוד הזהב לשנת 2022, באתר ynet, ‏18 בנובמבר 2022
↑  ראיון עם בר עמיר, באתר WDG
↑  עמוד ההצגה "בוקר טוב קיפוד", באתר תיאטרון תמונע
↑   ננו שבתאי, "בוקר טוב קיפוד": הצגה אינטימית, אולי מדי, באתר הארץ, 12 בפברואר 2023
↑  פסטיבל "זאתרבות" - באתר המרכז הגאה
↑  עמוד המופע "זכרונות לברכה" - באתר תיאטרון הבית
↑  עמוד האמן של רועי יוסף - באתר "אישים" פרויקט תיעוד הקולנוע, הטלוויזיה והרדיו הישראליים
מתוך: ״פרט לכך, לא אירע דבר.״, צילום: אורי רובינשטיין
קניון הרים

| --- | --- |
אין תמונה חופשית
 מידע כללי
 סוג:  מרכז קניות
 כתובת:  צומת גוש עציון
 מיקום:  מועצה אזורית גוש עציון
 מדינה:  ישראל
 בעלים:  החברה לפיתוח גוש עציון
 הקמה ובנייה
 תאריך פתיחה רשמי:  2016
 מידות
 שטח:  5,000 מ"ר
 
 קואורדינטות:  31°38′43″N 35°07′49″E﻿ / ﻿31.6452677021°N 35.130377408861°E﻿ / 31.6452677021; 35.130377408861
 kenyonharim.co.il
  (למפת הרי ירושלים מוגדלת) קניון הרים(למפת הרי ירושלים רגילה) קניון הרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון הרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון הרים
 
קניון הרים הוא מרכז קניות הממוקם בצומת גוש עציון אשר נועד לשמש את תושבי גוש עציון והסביבה.
הקניון הוא בבעלותם של החברה לפיתוח גוש עציון. הקניון נחשב למסוכן בשל פיגועים שקרו בתוך הקניון ומחוצה לו בהם הפיגוע בצומת גוש עציון ב-2016, והפיגוע בצומת גוש עציון ב-2005.
הערות שוליים

↑  ידידיה בן אור, לראשונה: קניון בצומת הגוש, באתר ערוץ 7, 21 בספטמבר 2015
↑  חשד לפיגוע דריסה בצומת גוש עציון: גבר כבן 25 נפצע ופונה במצב בינוני,  באתר כיפה, 25 בדצמבר 2024
39 רמזים – דמויות

להלן רשימת דמויות מתוך העולם הבדיוני של סדרת הספרים "39 רמזים".
בית מדריגל > איימי קהיל

בתם של הופ וארתור, נכדתה של גרייס, אחייניתו של פיסקה ואחותו הגדולה של דן. איימי נהנית לקרוא וללמוד ואוהבת לבקר בספריות ובמוזיאונים. מדריגלית. חברתו של אוון אך לאחר שהבינה כי היא אוהבת את ג'ייק נהפכה לבת זוגו ואוון מת ללא ידיעה על כך. אוהבת את אחיה עד כאב ובעלת קשר מיוחד אליו שנראה פעמים רבות כאשר הם הפגינו יכולת מסוימת לדבר זה עם זה רק בעזרת מבט בעיני האחר. הייתה מנהיגת המשפחה לאחר שהבתים השלימו אבל העבירה את המנהיגות לדן בסדרה השלישית כי הרגישה שהאחריות יותר מדי כבדה לה ושהשיקוי ששתתה מערפל את חוש השיפוט שלה. לקחה את שיקוי הנגד וחזרה למצבה הרגיל. בסוף הסדרה השלישית פרשה, או לפחות יצאה ל"הפסקה" יחד עם דן מכל הנטל של המשפחה. בסדרה הרביעית היא ודן לוקחים את המנהיגות לזמן קצר ולאחר מכן מחליטים שתהיה דמוקרטיה.
בית מדריגל > דן קהיל

בנם של הופ וארתור, נכדה של גרייס, אחיינו של פיסקה ואחיה הקטן של איימי. דן יוצא ביחד עם איימי ונלי למסע אחרי 39 הרמזים. דן תמיד היה הילדותי מבין שני האחים, הוא תמיד ניסה להצחיק ולשעשע כשהדבר עלה בידו. לדן היו המון אוספים של כל מיני דברים. לדן יש זיכרון צילומי וחוש מיוחד למתמטיקה אך הוא שונא מוזיאונים וספריות. דן שייך לבית מדריגל אותו ייסדה מדליין קהיל. חברו הטוב ביותר של אטיקוס. אסתמטי. בסדרה השלישית החליט לעזוב את המשפחה ולהתפטר לאחר שייגמרו את המאבק עם פירס. בסוף הסדרה פרש, או לפחות יצא ל"הפסקה" יחד עם איימי מכל הנטל של המשפחה. התבגר מאוד במהלך המקרים בעיני אחותו ואנשים הקרובים אליו מספיק בשביל לזהות את ההתבגרות הקיצונית יותר מדי. איימי מזהה הרבה מאוד פעמים בגרות ואפלה שלא אמורות להיות בעיני ילד בן 13. בסדרה הרביעית דן ואיימי לוקחים את המנהיגות לזמן קצר ולאחר מכן מחליטים שתהיה דמוקרטיה.
בית מדריגל > נלי גומז

האומנת של איימי ודן. הוכשרה על ידי גרייס לעזור לאיימי ודן במידה וישתתפו במירוץ הרמזים. על אף שאינה שייכת באופן ביולוגי למשפחת קהיל, צורפה נלי לבית מדריגל על ידי פיסקה. נחטפה על ידי הווספרים בתחילת הסדרה השנייה, יחד עם שישה קהילים נוספים. לחבר שלה קוראים סמי מורד.
בית מדריגל > פיסקה קהיל

בנם של ג'יימס ואדית', דודם של איימי ודן ואחיהן הקטן של ביאטריס וגרייס. בתחילת הסדרה נקרא "האיש בשחור" ולאחר מכן נקרא "האיש באפור". הוא הסביר את פשר הדבר בכך שבתחילת הסדרה לא הייתה לו מעט תקווה לגבי גורל העולם בידיהם של הקהילים, אך לאחר שראה את מעשיהם האמיצים של דן ואיימי קהיל במהלך הסדרה הראשונה במירוץ הרמזים חזרה אליו מעט מן התקווה. מדריגלי מלידה. בסוף הסדרה הופך לאפוטרופוס של איימי ודן. בתחילת הסדרה השנייה נחטף על ידי הווספרים, יחד עם שישה קהילים נוספים.
בית מדריגל > גרייס קהיל

סבתם של איימי ודן. הוריה היו ג'יימס ואדית', אך אדית' מתה כשילדה את פיסקה, אחיה. הצליחה לשחזר את השיקוי שיצר גדעון קהיל. בתחילת הספר הראשון היא נפטרה מסרטן, ועוררה מחדש את החיפוש אחר 39 הרמזים בלוויה שלה ובאמצעות מר מקינטייר, עורך דינה. גרייס הייתה מדריגלית. על פי כל הדעות הייתה הקהילית המשפיעה ביותר מאז גדעון. כל אחד מהקהילים החזיק יראה כלפיה. הייתה ידועה כאישה קשוחה ואמיצה. במהלך כל הסדרה דן ואיימי קיבלו עזרה מחברים שלה בכל רחבי העולם, מה שהעיד על המסעות הגדולים שלה ברחבי העולם ועל האופי החברותי שלה, אבל בספרי בגידה מתגלה האופי האמיתי שלה. התברר שהיא אלימה וקשוחה.
בית מדריגל > ויליאם ג'יימס מקינטייר

עורך הדין של גרייס קהיל ויועצה האישי. הוא חבר בקבוצה המדריגלית. הוא פיקח על איימי ודן דרך שבב ששתל בקולר של צלאח א-דין בשני הספרים הראשונים עד שהם גילו אותו. הוא מופיע שוב בספר העשירי, שם הוא והאיש בשחור (פיסקה) נותנים מכתב מגרייס לאיימי ודן, לאחר השגת הרעיון המדריגלי. בספר השני בסדרה השנייה (קהילים נגד וספרים), וספר המחופש לאיש שירות חדרים מחדיר לו מחט עם חומר קטלני לצוואר, והוא מת. ברגעיו האחרונים הוא גילה מידע חשוב על הווספרים והשאיר אותו בצורה שמישהו יוכל למצוא אותו לאחר מכן.
בית מדריגל > הופ קהיל וארתור טרנט

הוריהם של איימי ודן. התגלה שהם מדריגלים בספר השביעי. הופ הייתה מעורבת מאוד בענייני 39 הרמזים. הופ וארתור נפטרו בשריפה שהוצתה על ידי איזבל קברה, ובסדרת ההמשך "קהילים נגד וספרים" דן מקבל מסרונים מאביו, אבל בספר השישי והאחרון מתברר שהמסרונים נשלחו על ידי איזבל קברה, ושארתור, ככל הנראה, מת גם הוא בשריפה.
בית מדריגל > צלאח א-דין

חתול מאו מצרי. לאחר שגרייס קהיל מתה, הוא הועבר לבעלותם של דן ואיימי, והם לקחו אותו איתם למסע, ונקשרו אליו מאוד. חובב בעיקר דגי פארידה אדומה.
בית מדריגל > ארסמוס

סוכן מדריגלי שעבד יחד עם מקינטייר. מומחה להתגנבות שהנהיג את ג'ונה ויזרד והמילטון הולט בסדרה השנייה. גילה את הרמז שהשאיר מקינטייר לפני שווספר הרג אותו והיה האחד שסיפר לאיימי ודן על מותו. נושא טינה וזעם גדולים כלפי הווספרים מכיוון שהם רדפו אחריו ואחרי אמו כך שנאלצו לנדוד ממקום למקום ללא הפסקה. נרצח בידי לונה אמאטו כשריגל אחריה לתוך בניין הווספרים ונחלץ לעזרתו של בלש האינטרפול מילוש ואנק.
בית לוקיאנוס > איאן קברה

בנם של ויקראם ואיזבל ואחיה הגדול של נטלי. לוקיאנוסי. יהיר, מתנשא, מפונק ורגיל לאורח חיים של האנשים מהמעמד הגבוה ביותר. מאוהב בקארה פירס. מתעב את צלאח א-דין. בסוף הסדרה השלישית איימי ודן מינו אותו להחליף אותם בניהול המשפחה יחד עם קארה. בסדרה הרביעית הוא פורש מהנהגת המשפחה.
בית לוקיאנוס > נטלי קברה

בתם של ויקראם ואיזבל ואחותו של איאן. היא מתגאה בהיותה עשירה, ורגילה לאורח חיים ראוותני. נחטפה על ידי הווספרים בתחילת הסדרה השנייה, יחד עם שישה קהילים נוספים. מתה בספר "יום הדין", כשניסתה להרוס את "נשק יום הדין" של הווספרים.
בית לוקיאנוס > איזבל קברה

אשתו של ויקראם. מצטרפת בראשית הספר השישי, זאת לאחר שאיאן ונטלי לא ריצו אותה בחיפוש אחר הרמזים. לוקיאנוסית מרשעת, שניסתה להרוג את דן ואיימי לא מעט פעמים. מתה בפיצוץ בספר "יום הדין", כאשר הקריבה את עצמה כדי להרוג את וספר אחת ואת המכונה שלו. הציתה את השריפה בבית ארתור והופ.
בית לוקיאנוס > ויקראם קברה

אביהם המיליארדר של איאן ונטלי ובעלה של איזבל. הוא המנהיג האכזרי של בית לוקיאנוס. בניגוד לאיזבל, לאיאן ולנטלי, הוא לא נולד לבית לוקיאנוס. הוא הסתגר ממשפחתו במשך שנים רבות, ובסדרה הרביעית הוא חובר ל"מנודה".